section_heading: Od 1995. do 2010. godine
paragraph_text: Nakon rata Sučić se preselio u Zagreb, gdje je živio neko vrijeme. Kasnije se vratio u svoj rodni grad Sarajevo, i skupa s Mirkom Srdićem obnovio Zabranjeno pušenje. Prateći bend Top liste Nadrealista s članovima Sejo Kovo, Đani Pervan, Dušan Vranić i Samir Ćeramida postaju jezgra novog Zabranjenog Pušenja. U to vrijeme bend radi na svom novom studijskom albumu. Tako se peti album Zabranjenog pušenja Fildžan viška izdaje 1997. godine u izdanju Dallas Recordsa i Nimfa Sounda. Sučić je uz pomoć Srdića napisao sve pjesme te producirao album. U studenom 1995. godine u Zagrebu Sučić je osnovao nezavisnu izdavačku kuću i tvrtku za video produkciju TLN-Europa.